Kansalle
Käy kaiku kantava kautta maan,
 Yli vetten ja laaksojen, vuorten,
 Se nousevi pilvihin humuamaan,
 Ja se ääni on niinkuni nuorten.

 Se huutavi: nouse jo kansani mun,
 Voi usko jo aatetta suurta!
 Sanotaanhan sen korkeelta temmatun
 Ja olevan taivaista juurta!

 Se on nuoriso-aate, samposi myös,
 Sun tulevan onnesi kehto,
 Se poistavi, valjentaapi sun yös,
 Ei koita konsana ehtoo!

 Sitä aatetta suurta ja jaloa
 Kun valvatti-lapsena kantaa,
 Se tuottavi paistetta, valoa
 Ja onnehen ohjakset antaa.

 Sitä aatetta ainutta, armasta,
 Voi, rinnoillas helliös kansa!